109 
Fig. 9. Bolig og Magnethus ved Nanortalik. (Ffter Fotografi.) 
Det var den 27de September 1884, at Expeditionens sydlige 
Afdeling ankom til Nanortalik for at overvintre der og gjen- 
optage de Arbejder, der vare blevne afbrudte ved Afrejsen til 
Østkysten i Maj samme Aar. Beboelseshus og Observatorier 
ventede kun paa nyt Liv for atter at kunne fremtræde i samme 
Skikkelse, som den foregaaende Vinter, og saasnart nogle for- 
beredende Arbejder vare gjorte, gik ogsaa Alt i sin gamle 
Gænge. Forst skulde imidlertid vor trofaste Husbestyrerinde, 
Johanne, en Grønlænderinde fra Julianehaab, samt en Del 
Proviant og Inventarium afhentes fra Colonien, og dernæst 
skulde et nyt Sæt magnetiske Variationsinstrumenter installeres, 
der krævede Støbningen af et Par nye Betonpiller. Den Iste 
November paabegyndtes den fuldstændige, regelmæssige Ob- 
servationsgang, og den fortsattes uden en eneste Afbrydefse til 
Foraaret 1885 med Aflæsning af alle de meteorologiske 0g 
magneliske Instrumenter hveranden Time Døgnet rundt. Cand. 
Eberlin og jeg delte Vagterne Nat og Dag, medens Tolken 
foretog Vandstandsmaalinger ved hvert Høj- og Lavvande. Alle 
